[{"text_idx": "#000000", "text": "Eesti esmasleide muuseumide kogudes \u2013 va\u0308iketrapp"}, {"text_idx": "#000001", "text": "Va\u0308iketrapi (Tetrax tetrax) Eesti esmasleiu ta\u0308pse kuupa\u0308eva ja leidja kohta andmeid sa\u0308ilinud ei ole. Siiski on teada, et u\u0308ks emaslind lasti 1862. aasta septembris praegusel Tallinna linna territooriumil Koplis. Va\u0308iketrapist tehtud topist sa\u0308ilitatakse Eesti Loodusmuuseumis."}, {"text_idx": "#000002", "text": "Linnuharulduste komisjoni andmetel on va\u0308iketrappi Eestis kohatud kokku vaid neli korda (ko\u0303ik lastud) \u2013 1865. aasta novembris Tartu la\u0308hedal (topis Eesti Loodusmuuseumis), 1880. aasta suvel Saaremaal Eiklas ning viimati 19.12.1935 La\u0308a\u0308ne-Virumaal Kundas (topis Tartu u\u0308likooli loodusmuuseumis)."}, {"text_idx": "#000003", "text": "Va\u0308iketrapi Eesti esmasleidu \u2013 tabatud 1862. aasta septembris Koplis \u2013 sa\u0308ilitatakse Eesti Loodusmuuseumis / foto: plutof.ut.ee\nKa va\u0308iketrapi Eesti teist leidu \u2013 tabatud 1865. aasta novembris Tartu la\u0308hedal \u2013 sa\u0308ilitatakse Eesti Loodusmuuseumis / foto: plutof.ut.ee"}, {"text_idx": "#000004", "text": "Kureliste seltsi (Gruiformes) traplaste sugukonda (Otidae) kuuluv va\u0308iketrapp (Tetrax tetrax) elutseb avaratel rohumaadel \u2013 stepis, aga ka kultuurmaastikus (sh viljapo\u0303ldudel). Va\u0308iketrapi levila on jaotunud kaheks: la\u0308a\u0308nepoolse populatsiooni pesitsusalad on peamiselt Hispaanias, Portugalis ja Prantsusmaal ning idapoolse populatsiooni pesitsusalad Kasahstanis ja Lo\u0303una-Venemaal. Va\u0308iketrapi levikukaarti vaata linnukaitseu\u0308henduse BirdLife Internationali kodulehel."}, {"text_idx": "#000005", "text": "Va\u0308iketrapi hundsulestikus isaslind on uhke kaelusega / foto: Pierre Dalous (wikimedia commons)"}, {"text_idx": "#000006", "text": "Va\u0308iketrapi kohta loe lisaks linnukaitseu\u0308henduse BirdLife International kodulehelt ning ha\u0308a\u0308litsusi kuula xeno-canto kodulehelt. Va\u0308iketrapi isaslinnu tiivad teevad lennul vilistavat ha\u0308a\u0308lt, mida po\u0303hjustab teistest lu\u0308hem ja kitsam 4. laba-hoosulg:"}, {"text_idx": "#000008", "text": "Linnuvaatlejaga saab u\u0308hendust e-posti linnuvaatleja/at/linnuvaatleja.ee teel"}, {"text_idx": "#000009", "text": "Kirjatu\u0308u\u0308bi Aino autor Anton Koovit"}, {"text_idx": "#000010", "text": "Tekstide kasutamine lubatud viitamisega Linnuvaatleja kodulehele"}]